CELEX: 62007CA0319
Language: hu
Date: 2009-07-09 00:00:00
Title: C-319/07. P. sz. ügy: A Bíróság (harmadik tanács) 2009. július 9-i ítélete — 3F, korábban Specialarbejderforbundet i Danmark (SID) kontra az Európai Közösségek Bizottsága, Dán Királyság, Norvég Királyság (Fellebbezés — A dán nemzetközi hajólajstromba bejegyzett hajók fedélzetén szolgálatot teljesítő tengerészekre vonatkozó adókedvezményt meghatározó intézkedések — A Bizottság kifogást nem tartalmazó határozata — Megsemmisítés iránti kereset — Az érintett fogalma — Munkavállalói érdekképviseleti szervezet — A kereset elfogadhatósága)

29.8.2009   
            
            
               HU
            
            
               Az Európai Unió Hivatalos Lapja
            
            
               C 205/3
            
         A Bíróság (harmadik tanács) 2009. július 9-i ítélete — 3F, korábban Specialarbejderforbundet i Danmark (SID) kontra az Európai Közösségek Bizottsága, Dán Királyság, Norvég Királyság
   (C-319/07. P. sz. ügy) (1)
   
   (Fellebbezés - A dán nemzetközi hajólajstromba bejegyzett hajók fedélzetén szolgálatot teljesítő tengerészekre vonatkozó adókedvezményt meghatározó intézkedések - A Bizottság kifogást nem tartalmazó határozata - Megsemmisítés iránti kereset - Az »érintett« fogalma - Munkavállalói érdekképviseleti szervezet - A kereset elfogadhatósága)
   2009/C 205/03
   Az eljárás nyelve: angol
   
      Felek
   
   
      Fellebbező: 3F, korábban Specialarbejderforbundet i Danmark (SID) (képviselők: A. Bentley QC és A. Worsøe advokat)
   
      A többi fél az eljárásban: az Európai Közösségek Bizottsága (képviselők: N. Khan és H. van Vliet meghatalmazottak), Dán Királyság, Norvég Királyság
   
      Tárgy
   
   Az Elsőfokú Bíróság második tanácsának T-30/03. sz., SID kontra Bizottság ügyben 2007. április 23-án hozott végzése ellen benyújtott fellebbezés, amely végzésben az Elsőfokú Bíróság elfogadhatatlannak nyilvánította a 2002. november 13-i B (2002) 4370 végleges bizottsági határozat megsemmisítésére irányuló keresetet, amely határozat szerint a közös piaccal összeegyeztethető állami támogatásnak minősülnek a dán hajók fedélzetén szolgálatot teljesítő tengerészekre vonatkozó adókedvezményt meghatározó intézkedések — Az érintett fogalma –Munkavállalói érdekképviseleti szervezet
   
      Rendelkező rész
   
   
               1)
            
            
               A Bíróság az Európai Közösségek Elsőfokú Bíróságának a T-30/03. sz., SID kontra Bizottság ügyben 2007. április 23-án hozott végzését részben hatályon kívül helyezi annyiban, amennyiben nem válaszolt a 3F azon érveire, amelyek egyfelől ez utóbbinak a tengerészekre alkalmazandó kollektív szerződések tárgyalása során más érdekképviseleti szervekkel szembeni versenyhelyzetére, másfelől a dán nemzetközi hajólajstromba bejegyzett hajókon foglalkoztatott tengerészekre vonatkozó adóintézkedésekből eredő szociális megfontolásokra vonatkoznak.
            
         
               2)
            
            
               A Bíróság az Európai Közösségek Bizottsága által az Európai Közösségek Elsőfokú Bírósága előtt emelt elfogadhatatlansági kifogást elutasítja.
            
         
               3)
            
            
               A Bíróság az ügyet visszautalja az Európai Közösségek Elsőfokú Bírósága elé annak érdekében, hogy az határozzon a 3F-nek a dán nemzetközi hajólajstromban szereplő hajók fedélzetén alkalmazott tengerészekre alkalmazandó dán adóintézkedésekkel szemben kifogást nem tartalmazó, 2002. november 13-i C (2002) 4370 végleges bizottsági határozat megsemmisítése iránti kérelméről.
            
         
               4)
            
            
               A költségekről jelenleg nem határoz.
            
         
      (1)  HL C 211., 2007.9.8.